
    PATVIRTINTA 
    Šilutės Žibų pradinės mokyklos                                                                                                                                     
    direktoriaus 2026 m. rugsėjo 21 d.
    įsakymu Nr. I-214-1


[bookmark: _GoBack]ŠILUTĖS ŽIBŲ PRADINĖS MOKYKLOS VISOS DIENOS MOKYKLOS VEIKLOS ORGANIZAVIMO TVARKOS APRAŠAS


I SKYRIUS
BENDROSIOS NUOSTATOS

1.	Šilutės Žibų pradinės mokyklos (toliau – Mokyklos) visos dienos mokyklos veiklos organizavimo tvarkos aprašas (toliau – Aprašas) nustato Visos dienos mokyklos (toliau VDM) klasės tikslą ir uždavinius, mokinių priėmimo į visos dienos mokyklos klases ir veiklos organizavimo joje tvarką.
2.	VDM veikla organizuojama vadovaujantis Šilutės rajono savivaldybės tarybos 2024 m. lapkričio 31 d. sprendimu Nr. T1-574 „Dėl Visos dienos mokyklos veiklos organizavimo Šilutės rajono savivaldybės bendrojo ugdymo mokyklose tvarkos aprašo patvirtinimo“, bei kitais teisės aktais, reglamentuojančiais šią sritį.
3. Apraše vartojamos sąvokos:
3.1. Visos dienos mokyklos klasė – tai ne mažiau kaip 12 ir ne daugiau kaip 24 mokinių klasė, kurioje teikiamos neformaliojo švietimo, popamokinės priežiūros paslaugos, gali būti teikiama socialinė pedagoginė pagalba, vadovaujantis Lietuvos Respublikos švietimo, mokslo ir sporto ministro patvirtintomis Rekomendacijomis dėl visos dienos mokyklos kūrimo ir veiklos organizavimo (toliau – VDM klasė);
3.2. Visos dienos mokyklos klasės mokytojas – asmuo, mokykloje dirbantis pedagogu ar pagalbos mokiniui specialistu ir organizuojantis veiklą VDM klasėje (toliau – VDM klasės mokytojas);
3.3. Visos dienos mokyklos klasės vaikas – Mokyklos mokinys, kuris naudojasi VDM klasės paslaugomis (toliau – VDM klasės vaikas);
3.4. kitos Apraše vartojamos sąvokos atitinka Lietuvos Respublikos švietimo įstatyme ir kituose teisės aktuose, reglamentuojančiuose šią sritį, vartojamas sąvokas.

II SKYRIUS
VISOS DIENOS MOKYKLOS KLASĖS TIKSLAS IR UŽDAVINIAI

4.	VDM klasės tikslas – tėvų (globėjų, rūpintojų) pageidavimu teikti vaikų neformalųjį švietimą, po pamokų organizuojant VDM, mokinių saugų ir visapusišką užimtumą ir priežiūrą.
5. VDM klasės uždaviniai:
5.1. gerinti mokinių ugdymo (si) kokybę; 
5.2. skatinti mokinių užimtumo įvairovę;
5.3. sudaryti sąlygas ugdytis ir gauti reikalingą pagalbą įvairių ugdymosi poreikių turintiems mokiniams;
5.4. mažinti socialinę atskirtį;
5.5. sudaryti galimybę tenkinti socialinius, švietimo ir kultūros poreikius;
5.6. skatinti mokyklų atvirumą ir socialinę partnerytę.
6.	VDM klasė nėra privaloma, tai laisvai pasirenkama nemokama paslauga, teikiama Mokykloje besimokantiems mokiniams. 



III SKYRIUS
VISOS DIENOS MOKYKLOS KLASĖS KOMPLEKTAVIMAS IR MOKINIŲ PRIĖMIMAS

7. VDM klasės vaikų skaičius nustatomas Mokyklos direktoriaus sprendimu, vadovaujantis Aprašo 3.1 punktu ir atsižvelgiant į finansines Mokyklos galimybes. 
8. VDM klasė steigiama įvertinus tėvų (globėjų, rūpintojų) prašymus bei jų skaičių, pateiktus Mokyklos administracijai iki einamųjų metų rugsėjo 10 d.
9. Mokyklos direktorius, vadovaudamasis Lietuvos Respublikos švietimo įstatymu, Lietuvos higienos normas reglamentuojančiais ir kitais aktualiais teisės aktais, organizuoja VDM klasės darbą ir VDM klasės vaikų maitinimą, sudaro rašytinę sutartį dėl visos dienos mokyklos lankymo su vaiko tėvais (globėjais, rūpintojais) (1 priedas).
10.	 VDM klasės formavimo principai: 
10.1. tėvų (globėjų, rūpintojų) pateikti prašymai (2 priedas) registruojami ir sudaromas jų sąrašas;
10.2. kai pateikta daugiau prašymų nei yra vietų VDM klasėje, prioritetas teikiamas:
10.2.1. mokiniams, kurių abu tėvai (rūpintojai, globėjai) dirba, ar vaikams iš nepilnų šeimų, kai vienas iš tėvų (rūpintojų, globėjų) dirba;
10.2.2. mokiniams, kurių ypač žemi vaiko mokymosi pasiekimai, nepakankami socialiniai įgūdžiai, dėl nepalankios aplinkos veiksnių patiriami mokymosi sunkumai;
10.2.3. mokiniams, kuriems VDM klasės paslauga siūloma Mokyklos vaiko gerovės komisijos sprendimu.
11. VDM klasės vaikui nebelankant klasės arba nebesant poreikio, kad vaikas ją lankytų, tėvai (rūpintojai, globėjai) privalo apie tai informuoti raštu Mokyklos direktorių (3 priedas). 
12.	 Už prašymuose nurodytų duomenų teisingumą atsako tėvai (globėjai, rūpintojai).
13.	 Esant laisvų vietų, vaikai į VDM klasę gali būti priimami visus mokslo metus šio Aprašo nustatyta tvarka (netaikant prašymų pateikimo termino).
14.	 Vaikų priėmimas į VDM klasę, išbraukimas iš jos įforminamas Mokyklos direktoriaus įsakymu ir šią informaciją pažymint Mokinių registre.
15. Mokinys gali būti pašalintas iš VDM klasės, jei nesilaiko nustatytų taisyklių, nepaiso mokytojų ar kitų darbuotojų teisėtų nurodymų, trukdo VDM veiklą ar savo elgesiu kelia pavojų sau ar kitiems. Apie priimtą sprendimą informuojami mokinio tėvai (globėjai, rūpintojai).

IV SKYRIUS
VDM KLASĖS VEIKLOS ORGANIZAVIMAS

16.	 VDM klasės darbas organizuojamas pagal Mokyklos direktoriaus patvirtintą VDM klasės veiklos planą (aprašą) ir dienotvarkę, kuri derinama su VDM lankančių VDM klasės vaikų pamokų tvarkaraščiu (4 priedas). 
17. VDM klasės veiklos turinys turi atitikti Mokyklos keliamus tikslus, uždavinius ir turi būti grindžiamas mokytojų, vaikų ir jų tėvų bendradarbiavimu. 
18.	 VDM klasės veikla fiksuojama elektroniniame dienyne, žymimas VDM vaikų lankomumas.
19.	 Mokyklos direktorius užtikrina, kad VDM vaikams būtų sudarytos saugios ir sveikos ugdymo (si) sąlygos teisės aktų nustatyta tvarka.
20. VDM klasės veikla vykdoma kontaktiniu būdu ir grindžiama mokinių priežiūra saugioje aplinkoje, mokomąja, pažintine, kultūrine, menine, sportine, socialine veikla Mokykloje ir už jos ribų. 
21.	 VDM veiklos laiką nustato Mokyklos direktorius, atsižvelgdamas į Mokyklos bendruomenės poreikius. Esant ekstremaliai situacijai, ekstremaliam įvykiui ar įvykiui (ekstremali temperatūra, gaisras, potvynis, pūga ir kt.), keliančiam pavojų mokinių sveikatai ir gyvybei, VDM klasės veiklos laikas ir veiklos organizavimas gali būti nutraukiamas ar kitaip koreguojamas atsižvelgiant į galiojančių teisės aktų reikalavimus. 
22. VDM klasės vaikų tėvai (globėjai, rūpintojai) turi teisę parinkti kitokią klasės lankymo trukmę, neviršijant Mokyklos direktoriaus sprendimu nustatytos veiklos laiko pabaigos.
23.	 Atsižvelgiant į Mokyklos galimybes, SUP turintiems vaikams teikiama pagalba.
24.	 VDM klasės vaikų veiklą organizuoja VDM klasės mokytojas, pasitelkdamas Mokyklos pedagogus, pagalbos mokiniui specialistus, neformaliojo švietimo mokytojus, visuomenės sveikatos priežiūros specialistus, socialinius partnerius, vietos bendruomenės narius, nevyriausybines organizacija bei kitus, Lietuvos Respublikos švietimo įstatyme ir kituose teisės aktuose numatytus specialistus ir paslaugų teikėjus.    
25. VDM modelis – pailgintos dienos sportinės, meninės krypties modelis (5 priedas).
26. Numatytos VDM veiklos gali keistis atsižvelgiant į įvairias iš anksto nenumatytas situacijas. 
27. VDM klasės darbo laikas:
27.1. pirmadieniais–ketvirtadieniais nuo pamokų pabaigos iki 17.00 val.;
27.2. penktadieniais – nuo pamokų pabaigos iki 16.00 val.;
27.3. prieššventinėmis dienomis viena valanda trumpiau;
27.4. VDM klasės veikla mokinių atostogų metu neorganizuojama;
27.5. VDM klasės veika nuotoliniu būdu nėra organizuojama.
28.	 VDM klasės mokytojas:
28.1. organizuoja VDM klasės vaikų užimtumą, teikia pagalbą jiems atliekant namų darbų užduotis, vykdo kryptingą pažintinę, meninę, sportinę, komunikacinę ir kt. veiklą;
28.2. užtikrina VDM klasės vaikų dalyvavimą Mokyklos organizuojamose neformaliojo švietimo veiklose, jei yra poreikis, individualiuose švietimo pagalbos užsiėmimuose;
28.3. prireikus informuoja tėvus apie VDM vaikų savijautą, sveikatą, elgesį, veiklą, lankomumą VDM klasėje ir kt.;
28.4. vykdo VDM klasės lankomumo apskaitą, vykdo kitas su klasės veikla susijusias funkcijas;
28.5. praveda saugaus elgesio instruktažus, pagal Mokyklos nustatytą tvarką.
29. VDM klasės vaikų veiklos gali būti organizuojamos ne tik Mokyklos patalpose ar jos teritorijoje, bet ir kitose ugdymui, edukacijai, kultūrai, poilsiui, pramogoms vykdyti pritaikytose erdvėse: parkuose, muziejuose, bibliotekose, įmonėse ir pan. 
30.	 Organizuojant VDM klasės darbą, svarbu sudaryti sąlygas VDM klasės vaikui pailsėti (pertraukos, žaidimai lauke ir kt.), įskaitant galimybę pabūti vienam ramybėje. Siekiant VDM klasės vaikų pažinimo, lavinimosi, saviraiškos poreikių tenkinimo, specifinių gebėjimų ir kompetencijų ugdymo, būtina užtikrinti neformaliojo ugdymo veiklų įvairovę, pritaikyti Mokyklos erdves skirtingo pobūdžio veikloms įgyvendinti.
31.	VDM klasės vaikų maitinimu pasirūpina tėvai (globėjai, rūpintojai). Sudaro galimybę maisto nusipirkti Mokykloje arba atsinešti iš namų.

V SKYRIUS
BAIGIAMOSIOS NUOSTATOS

32.	 Mokyklos vadovas atsako už šio Aprašo įgyvendinimą.
33. VDM klasės veiklos priežiūrą vykdo Mokyklos direktorius ar jo įgaliotas asmuo ir Šilutės rajono savivaldybės (toliau – Savivaldybė) administracijos Švietimo, sporto ir kultūros skyrius. 
34. Šis Aprašas skelbiamas Šilutės Žibų pradinės mokyklos interneto svetainėje www.zibai.eu.

